(1887) Ende die Domdeken mit sommige van den Staten quamen by myn voirseyden heere die stadthouder , om zyn Genaden hiervan report te doen , daer de voirscreven Jacob Van Nyevelt achteran volchde , tottenwelcken Jacob myn voorseyde heer seyde : ‘ Jacob ! ghy hebt weder in der weer geweest jegens Eernst Van Nyenrode ; wat laet ghy u duncken ? meynt ghy dat ghy gheenen oversten en hebt ? Ic verstaen oic , dat ghy mede gedeputeert wilt zijn , om in der Staten saken te handelen .’ Daerop hy seyde : ‘ Jae ick , heer ! ick wolder gaern bij zijn , opdatter sulcke reeckeningen nyet meer gepasseert en werden , als Mr .Jaspars zwager , Ernst ende Frans gedaen hebben .